OpenLLM-France/wikimedia huggingface dataset:
# KV41

KV41 Egipton, gaur egungo Luxor hiriaren parean, Niloren mendebaldeko ertzean dagoen Erregeen Haraneko hilobi bat da. Gainontzeko hilobietatik hain urrun egoteak eta hain putzu sakona izateak nekropoliko hilobirik berezienetako bat bihurtzen du.

## Kokapena

Hilobi gehienengandik oso urruti dago, Ekialdeko Haranaren ekialdean, eta inguruan beste hilobirik ez duelarik. Anomalia honek, toki hau harana eta Deir el-Bahariren artean jartzen duen, mendebalderago faraoien lurperaketa orokortu aurretik eraikia izan zela sinestarazi du. KV41, inongo zalantzarik gabe, osatu gabeko hilobi bat da. Inongo apaindurarik gabeko 11 metroko altuera duen putzu bat baino ez da.

## Indusketa

Hilobia 1899an aurkitu zuen Victor Loretek, erabat hutsik topatuz. Loretek, hilobi hau ziurrenik sekula okupatua izan ez zela ondorioztatu zuen, hil hatu faltak nabarmen uzten baitu. Baina, hori bai, norentzat izan zitekeen hilobi hau?. Azken aldian, Tetisheri erreginarentzat izan zitekeela pentsatu izan da, Egiptoko XVIII. dinastiako matriarka eta Egiptoko XVII. dinastiako azken faraoia izan zen Seqenenra gudariaren ama izan zena.
Hala izango balitz, Erregeen Haraneko lehen hilobietako bat izango litzateke, uste denez, Tetisheri, beranduen ere, Amenofis I.aren erregealdian hil baitzen, errege nekropoli honen sortzailetzat Tutmosis I.a hartzen den bitartean, hain zuzen ere Amenofis I.aren oinordekoa tronuan. Alabaina, erabateko ziurtasunez ezagutzen den gauza bakarra XVIII. dinastiaren hasierakoa dela da, eta bere oinplanoagatik erregina edo printze batentzat izan zitekeela. Ez da Tetisheriren edo errege familiako beste edozein kideren izenik aurkitu putzu hartan edo inguruan hipotesi hau baieztatu ahal izateko, emakume honen momia DB320ko gordelekuan aurkitu zenetako bat den arren.

## Kanpo estekak

* Datuak: Q175588
# KV42

KV42 Egiptoko Erregeen Haranean dagoen hilobi bat da, eta Tutmosis III.a faraoiaren emaztea zen Hatshepsut Meritrarentzat eraikia izan zen, hilobi hau sekula amaitu ez zen arren, erregina KV35ean hilobiratua izan zelarik, bere seme Amenofis II.arekin batera. Beranduago, Senneferrek erabili zuen, Amenofis II.aren erregealdian Tebasko alkatea izan zena, baita bere familiako zenbait kidek ere. Beste hilobi asko bezala, antzinaroan arpilatua izan zen.

## Deskribapena

Uadi baten ohantzearen hegoaldeko ertzean dago, Erregeen Haranaren hegomendebaldean. Sarreraren ondoren maldan dagoen korridore bat dator, hortik eskailera batzuetara iritsiz. Eskailera hauek konpartimendu batetara daroate, konpartimendu honen ezkerraldetik hil ganberara daroan beste pasabide bat irtetzen delarik. Hil ganberak kartutxo forma du, Egiptoko XVIII. dinastiako beste batzuk bezala, zabala da eta bi zutabe eta bere eskuin hormaren hondoan konpartimendu bat ditu. Duen apaindura bakarra amaitu gabeko izar bat eta friso bat dira.
Bertan soilik osatu gabeko sarkofago bat, objektu erlijiosoak eta pitxerrak topatu dira.

## Kontserbazioa

Uholdeen ondorioz kalteak jasan ditu: ganberaren hondoko zutabea kaltetua dago, eta aurrealdekoa pitzatua. Antigoalekotasunen Kontseilu Gorena ari da industen.

## Kanpo estekak

* Datuak: Q1719155
* Multimedia: KV42 / Q1719155
# KV43

KV43 KV35aren antzeko egiptoar hilobi bat da.
Erregeen Haranarekiko gorago dagoenez, uholdeek ez zuten kaltetu, beste hilobi batzuei gertatu zitzaien bezala, bertan margolanak kontserbazio egoera onean aurkitu zirelarik, iparraldeko aurpegian daudenak izan ezik.

## Kanpo estekak

* Datuak: Q593468
* Multimedia: KV43 / Q593468
# KV45

KV45 hilobia, Egiptoko Erregeen Haranean dagoena, Userhet lurperatzeko erabili zen, Egiptoko XVIII. dinastiaren garaian bizi izan zen noble bat, dirudienez, Amonen tenpluaren gainbegiralea Tutmosis IV.aren erregealdian. Egiptoko XXII. dinastiaren garaian berrerabili zen.
Uadi nagusiaren ezkerreko ertzean dago, KV44aren ondoan. Bikain zulatua, pasabide bat eta konpartimendu txiki batez osatua dago. Bertan ez zen inongo apaindurarik aurkitu.
Howard Carterrentzat lan egiten zuen Theodore M. Davisek aurkitu zuen. Hilobia aurkitu zenean, ia erdia hondakinez betea zegoen, zenbait uholdek eragindako erorketen ondorio. Carterrek, ikusten ziren bi momiak ateratzearen ezintasuna idatzi zuen, soilik horietako baten mozorroaren zati bat berreskuratu ahal izan zuen (gizonezko bat), eskarabeo bat eta Userheten ontzi kanopoen zatiak.
Donald Ryanek indusketa berrartu zuen 1992an, eta harresi bat jarri da ura pasatzen ez uzteko.

## Kanpo estekak

* Datuak: Q662744
* Multimedia: KV45 / Q662744
# KV38

KV38 hilobia, Egiptoko Erregeen Haranean dagoena, XVIII. dinastiako faraoia izan zen Tutmosis I.a lurperatzeko erabili zen, nora gorpua Tutmosis III.ak eraman zuen KV20tik, Hatshepsutengandik banantzeko. Momia berriz atera zen arpilatzaileetatik babesteko eta DB320an aurkitua izan zen.
Hilobiak, forma ez erregularreko konpartimentu batetara iristen denean irekitzen den okertutako pasabide batean datza. Malda handiko beste korridore batek, hil ganberara daroa, ezkerreko horman konpartimendu bat duena. Hilobia ez dago ondo industua, eta honek eta hezetasunak itxura kaxkarra ematen diote. Apainduraren arrastoak hil ganberan baino ez dira geratzen, Amduateko Liburuaren zatiekin apaindua, ezagutzen diren guztietatik, kopiarik zaharrena.
Bere barnean, Tutmosis I.a izena zuen harri gorrizko sarkofago bat, ontzi kanopoen kutxa bat eta zeramika zatiak aurkitu ziren.

## Bibliografia

* Reeves, Nicholas y Wilkinson, Richard H. Todo sobre el valle de los Reyes. Destino. 1998. ISBN 84-233-2958-5.
* Siliotti, Alberto. El Valle de los Reyes: Y los templos y necrópolis de Tebas. 1997. Martínez Roca. ISBN 84-270-2200-X.

## Kanpo estekak

* (Gaztelaniaz) Kokapen planoa
* (Frantsesez) La Vallee des Rois
* (Ingelesez) Theban mapping project
* Datuak: Q2771864
* Multimedia: KV38 / Q2771864
# KV39

KV39 Egiptoko Erregeen Haranean dagoen hilobi bat da. Amenofis I.a faraoiaren hilobiaren balizko kokapenetako bat da. Harkaitzen gainean dago, Haranaren gune nagusitik eta beste errege hilobi batzuetatik urrun, uadi baten ohantzean Al-Qurn muinoaren ekialdean, langileen herrixkaren apzian.
Boutros Andraosek eta C. Macariosek aurkitu zuten 1900ean Victor Loretentzat lanean ari zirenean, baina ez zen sakon aztertua izan 1990eko hamarkadararte, John Rosek egin zuenean, Tutmosis I.a, Amenofis I.a eta Tutmosis II.ari buruzko erreferentziak aurkitu zituena. Toki hau are sakonago aztertu zuen 2002an Ian Buckleyk, planoa zuzendu eta zeramika hondarrak berreskuratu zituena.
Weigallek Amenofis I.arena zela iradoki zuen KV39 hilobiaren eta papiro batzuetan Amenofis I.aren hilobiari buruz agertzen diren deskribapenen arteko antzekotasunengatik.

## Deskribapena

Ez da soilik kokapena ez ohikoa, baizik eta baita hilobiaren barne banaketa ere: hiru norantza ezberdinetan jaisten da hiru ardatz osatuz. Horietako bakoitza zenbait pasabidez osatua dago, eta horietako biren amaieran laukiluze formako konpartimenduak daude.
Sarrerako eskailera Al-Qurnen azpian barneratzen da bere behe muturrean zabaltzen den okertutako pasabide baterantz. Lehen pasabide honetatik bi igarobide daude: Bat eskailera batzuetarantz ireki eta beste hil ganbera baterantz doa, atzealdeko hormaren azpian lurrean zulo bat duena. Bestea, eskailera baterantz eta bigarren pasabide baterantz beste ganbera baterantz iristen den maldan dagoen pasabide baterantz doa.
Dirudienez, lehen korridorea izan da lehendabizi zulatu zena, ziuraski Egiptoko XVIII. dinastiaren garaian. Beste pasabide sistema, eskailera eta konpartimenduak beranduagokoak dira.

## Kontserbazioa

Hilobiaren lehen deskribapenak aurkitu zen garaian apaindura arrastoak aipatzen ditu, baina arrasto guztiak desagertu egin ziren Rose 1989an industen hasi zen garaian. Giza hondarrak, arropak, janaria, bitxiak, momifikazio tresnak, objektu erlijiosoak, dokumentuak eta pitxerrak aurkitu ziren.
Hilobiaren goikaldea kalitate txarreko arbelean zulatua dago, jatorrizko azalerak mantendu ez dituena. Beheko konpartimendu eta pasabideak kareharriz eginak daude, egituran zenbait pitzadura dauden arren. 1994ko uholdeek mendebaldeko zatia desegin zuten, oraindik irisgarria den arren; ez hala hegoaldeko pasabide eta ganbera, erorketaren hondakinez beteak geratu zirenak.

## Kanpo estekak

* Datuak: Q1597218
* Multimedia: KV39 / Q1597218
# KV40

KV40 Egiptoko Erregeen Haranean dagoen hilobi bat da, KV26tik gertu dagoena, uadiaren hegomendebaldeko adarraren hegoaldeko zatian. Egiptoko XVIII. dinastiaren garaikoa dela kalkulatzen da.
Ez da ezagutzen norentzat egin zen, baina errege familiako kidea ez zela uste da. Hilobia oso egoera txarrean eta hondakinez betea aurkitu zen. Soilik putzuaren goikaldea da irisgarria. 1899an industu zuen Victor Loretek, baina ez zuen bere aurkikuntzei buruzko txostenik argitaratu.

## Deskribapena

Iparralderantz orientatua dago,Qenako gobernazioan, bere garaian Uaset (zetrua) izan zena, Goi Egiptoko laugarren nomoa.

## Kanpo estekak

* Datuak: Q1719150
# KV44

KV44 Egiptoko Erregeen Haranean dagoen hilobi bat da, Niloren mendebaldeko ertzean, egungo Luxor hiri inguruan. Ekialdeko haranaren iparrekialdean dago, KV4ren hegoekialdean, eta ondoan KV45 du. 1901ean aurkitu zuen Howard Carterrek Theodore M. Davisentzat lanean ari zela.

## Kokapena

KV44 Egiptoko XVIII. dinastiaren erdialde ingurukoa da, eta nekropoli honetako beste hilobi asko bezala, ez da errege batena. Are gehiago, baliteke errege familiako kide bakar batena ere ez izatea, baizik eta bere izena iritsi ez zaigun noble boteretsuren batena. Hilobiak sarrera putzu bat (A) eta bertan lurperatutako pertsonaren hondarrak egongo liratekeen areto bakar bat baino ez ditu. Bi gelak amaituak daude, baina, Erregeen Haraneko ez erret hilobietan ohi den bezala, ez daude apainduta.

## Indusketa

Aurkitu zuen unean Howard Carterrek tokiko "zaborra"ren (hala deitu zuen) artean ontzi kanopo eta zeramikaren hondarrak zeudela nabaritu zuen, baita lore girlandak eta zazpi momia ere (horietako hiru haurrenak) gehienak bendaje eta sarkofagorik gabe. Gorpu hauek 1991n atera ziren Donald P. Ryanek Pacific Lutheran Universityrentzat eginiko indusketan, eta, aztertuak izan ondoren, litekeenena Egiptoko XXII. dinastiako lurperaketa sarkin batenak izan zitezkeela ebatzi zen. Dirudienez, tokia gutxienez hiru emakumek erabili zuten Osorkon I.aren erregealdian.
Ez da ezagutzen jatorrian norentzat eraiki zen hilobi hau, baina Aanen apaiza izan zitekeela pentsatzen da, Amenofis III.aren erregealdiko pertsonaia garrantzitsu bat, gainera Yuya eta Tuyu boteretsuen semea zena, eta, beraz, Tiy erreginaren eta Aÿ faraoiaren anaia. Alabaina, ez dago hau baieztatzen duen ezer, Aanenek berarentzat hilobi bat eraikiarazi zuela ezagutzen bait da, gaur egun TT120 bezala katalogatua, Erregeen Haranetik urrun.

## Kanpo estekak

* Datuak: Q1661091
* Multimedia: KV44 / Q1661091
# KV46

KV46a, Egiptoko Erregeen Haranean dagoen hilobi bat da, eta Amenofis III.aren aitaginarreba-amaginarrebak eta Tutmosis IV.aren erregealdian eragin handiko nobleak izan ziren Yuya eta Tuyu lurperatzeko erabili zen.
Tutankamonen hilobia 1922an aurkitu zen arte, hau zen haran guztiko hilobirik aberats eta hobekien mantendua, eta hil hatuarekin aurkitu zen lehena. Haran nagusiaren adar txiki batean aurkitu zen, ramesidar garaiko bi hilobiren artean.

## Deskribapena

James Edward Quibellek aurkitu zuen Theodore M. Davisen babesarekin. Sarrera ate baten amaitzen den eskailera batetik da. Ate hau, jatorrian, harri batekin eta nekropoliko zigiluekin blokeatu zen, eta korridore baterantz doa, beste eskailera batzuk, eta, azkenean, hil ganberara iristen da. Konpartimendua laukiluze formakoa da, atzealdeko muturrean bere lurzorua gainontzeko lurraren mailatik metro bete beherago dagoen gune batekin. Sabaia amaitu gabe dago eta hormak ez ziren leundu, igeltsutu eta apainduak izan.
Bertan ontzi kanopoak, musika tresnak, eserlekuak, Tiy erreginaren aulkia, oheak, Amenofis III.a eta Tiyren izenak zituen bitxiz betetako kutxa bat, gurdi bat, natroiz beteriko pitxerrak eta bi sarkofago aurkitu ziren: Yuyarena lera baten gainean jarria eta momia formako hiru zerraldo eta ukitu gabeko bere momia zituena, Tuyurena bi barne zerraldo eta kalterik jaso ez zuen momia zituena. Baltsamatze tekniketan dauden diferentziek Yuya eta Tuyu garai ezberdinetan hil zirela frogatzen dute.
Hilobia, itxuraz, ukitu gabe zegoen, baina bertan hiru lapurreta gertatu zirela dioten frogak daude: lehena hilobia ofizialki itxi eta gutxira izan zen, produktu galgarriak kendu baitziren, ukenduak kasu, eta pitxerretako zigiluak barruan zutena aztertzeko kendu ziren.
Bigarren eta hirugarren lapurretak KV3 eta KV4 hilobien indusketetan gertatu ziren beharbada, aurkitutako zigiluen ebidentziaren arabera. Sarrera berriz itxia izan zen, eta bi hilobi hauen eraikuntzatik sobratu zen materialaren hondarrekin itxi zen, sarezin bihurtuz 1905 arte, Quibellek aurkitu zuenean.

## Kanpo estekak

* Datuak: Q1719159
* Multimedia: KV46 / Q1719159
# KV47

KV47 Egiptoko Erregeen Haranean dagoen hilobi bat da. Egiptoko XIX. dinastiako faraoi bat izan zen Siptahk erabili zuen, faraoi honen momia KV35 hilobian aurkitu zen arren. Aurkitutako objektuen arabera, bertan bere ama, Tiaa erregina ere lurperatu zen. Erregearen kartutxoak ezabatuak eta ondoren margoz berrituak izan ziren. Hartwig Altenmüllerrek eta Anthony Spalingerrek ezabaketak Egiptoko XIX. dinastiaren amaiera aldera arrazoi erlijioso edo politikoengatik gertatu zirela uste dute.
Hilobia 1905eko abenduak 18an aurkitu zuen Edward R. Ayrtonek. Ayrtonen babeslea zen Theodore M. Davisek aurkikuntza 1908an argitaratu zuen.
Ayrtonek 1907an geldiarazi zuen indusketa segurtasun arazoen ondorioz, eta Harry Burtonek jarraitu zuen 1912an.

## Deskribapena

KV47 haraneko hegomendebaldeko adarrean dago. Hilobiko sarrera eskaileradun arrapala bat da, honen ondoren, arinki okertutako hiru pasabide datozelarik, eta, jarraian, konpartimendu bat, zutabedun ganbera bat eta hil ganberara daroaten beste bi pasabide. Hil ganberan granitozko sarkofago bat dago. Hilobia amait gabe geratu zen, soilik korridoreak eta konpartimendua igeltsutu eta apaindu ziren Raren Letaniaren , Hilen Liburuaren eta Amduateko Liburuaren eskenekin, Rarekin zeuden hildakoen irudikapenekin eta eguzki diska eta Maaten hegodun irudiak ateetan.
Hil ganbera laukiluze formakoa da, 13,73 metro luze eta 9,07 metro zabal, batez beste 5,3 metroko altuera duelarik. Lau zutabe karratu ditu eta amaitu gabe dago. Atzealdeko horman dauden margozko ingurune gorriek zutabe gehigarriak non moztuak izango ziren frogatzen dute. Laukiluze formako zulo bat dago konpartimenduaren lurpean. Sabaia eroria zegoen sarkofagoa dagoen tokian. Sabaiaren hondarrak atzealdeko, ezkerreko eta eskuineko hormetan ikus daitezke. Harkaitzaren egoera txarraren ondorioz, konpartimenduaren aurrealdea eta bere zutabeak erori egin dira. Ez dago alboko konpartimendurik.
Sarkofagoa granito gorrizkoa da, eta estalkian faraoiaren irudia du, eskuetan, zetruan eta aurpegian hori eta gorri koloreko margoen arrastoekin. Alboetako gainaldeko ertzak estalkia altxatzerakoan kaltetuak izan ziren.

## Kanpo estekak

* Datuak: Q366941
* Multimedia: KV47 / Q366941
# Ambala

Ambala Indiako Haryana estatuko hiria, Ambala barrutiaren gune administratiboa da.

## Geografia

Ambala koordenada hauetan dago: 30°22′43″N 76°46′21″E. Indiako Haryana eta Panyab estatuen mugan dago. Ambalak bi gune ditu, 3 kilometro arteko distantzian:
* Ambalako kasernak: Indiako ejerzitoaren instalazio handiak daude, bereziki hegazkinentzat.
* Ambala hiria: Ambala barrutia moduan, nahiko turistikoa.

## Biztanleria

2011ko zentsuaren arabera hiriak 1.013.660 biztanle zituen, 542.366 gizonezkoak eta 471.294 emakumezkoak.

## Erreferentziak

* ↑ https://web.archive.org/web/20110407034038/http://ambala.gov.in/population.aspx

## Kanpo estekak

* Datuak: Q456624
* Multimedia: Ambala / Q456624
# Ambacs

Ambacs (okzitanieraz Ambacs, frantsesez eta ofizialki: Ambax) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 68 biztanle zituen.

## Demografia
### Biztanleria

2007an Ambax udalerrian erroldatutako biztanleak 69 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 23 familiaren etxebizitza nagusia ziren, 9 bigarren erresidentzia ziren eta 2 hutsik zeuden. 33 etxeak ziren eta 1apartamentu bat zen. 23 etxebizitza nagusietatik 21 bere jabearen bizilekua ziren, 1 alokairuan okupaturik zegoen eta 1 doan lagata zegoen; 2 etxek hitu gela zituzten, 2 etxek lau zituzten eta 19 etxek bost zituzten. 23 etxek euren parking plaza propioa zuten azpian. 8 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ambax udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 0 |
| 0 | 60-64 | 4 |
| 4 | 55-59 | 8 |
| 0 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 8 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 12 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 43 ziren, horien artean 30 aktiboak ziren eta 13 inaktiboak ziren. 30 pertsona aktiboetatik 29 lanean zeuden (14 gizon eta 15 emakume) eta 1 langabezian (1 gizon). 13 pertsona inaktiboetatik 3 erretiraturik zeuden, 5 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 9 komertzioetatik, 1 erauzte enpresa zen, 1 ibilgailuen saltze eta konpontze enpresa zen, 1 informazio eta komunikazio enpresa zen eta 6 zerbitzu enpresak ziren.
2000. urtean Ambax udalerrian 7 nekazaritza-ustiategi zeuden, 153 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1058584
* Multimedia: Ambax / Q1058584
# Ambassidae

Ambassidae arrain pertziformeen familia da, Asia eta Ozeaniako ur geza eta ozeanotan bizi dena..

## Generoak

FishBaseren arabera, familiak egun 49 espezie ditu, 8 generotan banaturik:
* Ambassis
* Chandaa
* Denariusa
* Gymnochanda
* Paradoxodacna
* Parambassis
* Pseudambassis
* Tetracentrum
Hona hemen generoen bilakaera:

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q676497
* Multimedia: Ambassidae / Q676497
* Espezieak: Ambassidae
# Ambala barrutia

Ambala barrutia Indiako barruti bat da, Ambala dibisioan, Haryana estatuan. 1.128.350 biztanle ditu 1.569 kilometro koadrotan.

## Mugakideak

Honako barrutiekin egiten du muga:
Patiala barrutia Kurukshetra barrutia Panchkula barrutia

## Ikus, gainera

* Haryana

## Kanpo estekak

* Datuak: Q2086226
* Multimedia: Ambala district / Q2086226
# Ambassador zubia

Windsor zubia (ingelesez Ambassador Bridge) AEB eta Kanadako mugen artean Detroit ibaia zeharkatuz bi herrialdeak elkar lotzen dituen zubi eseki bat da. AEBko Michigan estatuko Detroit hiria eta Kanadako Ontario estatuko Windsor hiria lotzen ditu. 2.300 metro luze ditu.
1929ko azaroaren 9an amaitua eta azaroaren 11an inauguratua.

## Iruditegia

* Zubia zeharkatuz Kanada alderuntz.
* Zubia.
* Detroit ibaia zubiruntz doalarik.

## Kanpo estekak

* Ambassador zubiaren webgunea (Ingelesez)
* Datuak: Q12575
* Multimedia: Ambassador Bridge / Q12575
# Araucaria heterophylla

Araucaria heterophylla araukaria generoko hostoiraunkorreko zuhaitza da. Zuhaitz mota hau oso altuera handia har dezake eta apaingarri gisa erabiltzen da. Norfolk uhartean endemikoa, Royal Navyk bere enborrak masta moduan erabili zituen.

## Erreferentziak

* ↑ Lur entziklopedietatik hartua.
* ↑ Hughes, Robert. (1987). The Fatal Shore. The epic of Australia's founding. Harvill Press ISBN 0-394-75366-6..

## Kanpo estekak

* Datuak: Q161070
* Multimedia: Araucaria heterophylla / Q161070
* Espezieak: Araucaria heterophylla
# Arauco (Txile)

Arauco Txileko erdialdeko komuna eta hiri bat da. Biobío eskualdeko Arauco probintzian kokatuta dago. 2002ko erroldan, 34.873 biztanle zituen.

## Toponimia

Arauco hitzak Mapudungunez ur kleraduna esan nahi du.

## Kanpo estekak

* (Gaztelaniaz) Araucoko udalaren webgunea.
* Datuak: Q3632
* Multimedia: Arauco, Chile / Q3632
# Arauco probintzia

Arauco probintzia (gaztelaniaz: Provincia de Arauco) Txileko Bíobío eskualdeko hiru probintzietako bat da. Probintziako hiriburua Lebu da.

## Historia

1852an, Arauco probintzia zaharra sortu zen Concepción probintziaren hegoaldeko zatiekin; hiru sail zituen: Arauco, Laja eta Nacimiento.
1927an Arauco probintzia gisa ezabatu zen eta berriro Concepción probintziako zati bihurtu zen, baina 1934an Arauco probintzia bihurtu zen berriro Arauco, Cañete eta Lebu departamenduekin. Eskualdeak 1975ean sortu zirenean, Bío Bío eskualdea Arauco, Biobío, Concepción eta Ñuble probintziekin osatu zen.

## Geografia

Arauco probintzia Bío Bío eskualdeko hego-mendebaldean dago Ozeano Barean zehar, eta 5,643.3 sq mi (14,616 km$^2$) azalera ditu. Hiriburua, Lebu, kostaldean dago 90 km (56 mi) ingurura Concepción hegoaldetik, eskualdeko hiriburutik.
Arauco iparraldean Concepción probintziarekin mugatzen da, ipar-ekialdean Biobío probintziarekin, ekialdean Malleco probintziarekin (Araucanía eskualdea), hegoaldean eta hego-mendebaldean Cautín probintziarekin (Araucanía eskualdea) eta mendebaldean Ozeano barearekin.
Mocha uharte txiki bat da, uharte hori Arauco probintzian mendebaldean dago, Ozeano Barean. Lebu udalerrikoa da. 48 km$^2$ (18.5 sq mi) inguru ditu

## Biztanleria

2002az geroztik (azken errolda nazionala), 157.255 biztanle zeuden probintzian, 27,9 biztanle/km² biztanleko dentsitatea izanez. Hiriko biztanleak 117.569 pertsona ziren (guztiaren % 75).
Probintziako 2002ko hiri handiena Curanilahue da, 30.126 biztanle dituena. Bere hiriburua Lebu, 20.838 biztanle ditu. Beste hiri batzuk Cañete (19.839 biztanle), Arauco (16.291 biztanle) eta Los Álamos (13.035 biztanle) dira.

## Administrazioa

Probintzia gisa, Arauco bigarren mailako administrazio-banaketa da, 7 komunek (comunas) osatua. Lebu hiria probintziako hiriburua da. Probintzia gobernadore batek kudeatzen du.
| Komuna | Azalera | Biztanleria |
| Arauco | 956 km² | 36.257 |
| Cañete | 760,4 km² | 34.537 |
| Contulmo | 962 km² | 6.031 |
| Curanilahue | 994 km² | 32.288 |
| Lebu (hiriburua) | 562,9 km² | 25.522 |
| Los Álamos | 599,1 km² | 21.035 |
| Tirúa | 624 km² | 10.417 |

## Argazki-galeria

* Lebu gauez
* Pablo Neruda eskola, Curanilahue
* Cañete plazan
* Tiruaren airetiko ikuspegia

## Ikus, gainera

* Txileko Probintziak

## Kanpo estekak

* Txileko lurralde banaketa (gaztelaniaz)
* Gobierno Regional del Bío Bío Webgune ofiziala (gaztelaniaz)
* Arauco Probintziaren webgunea (gaztelaniaz)
* Datuak: Q201109